
46 DR.31.3.2010 

 
kurang memuaskan termasuk kualiti graduan, meluaskan akses dan soal-soal 
kebolehpasaran graduan.   

Untuk makluman Ahli-ahli Yang Berhormat, memang menjadi matlamat 
utama Pelan Strategik Pengajian Tinggi Negara untuk memperkasakan institusi 
pengajian tinggi dan ini merupakan satu proses yang berterusan. Melalui Pelan 
Strategik Pengajian Tinggi Negara, usaha menjayakan matlamat tersebut adalah 
berdasarkan kepada sembilan projek agenda kritikal, daripada 22 projek agenda 
kritikal kesemuanya. Itu dalam soal tadbir urus, kepimpinan, akademia, 
pembelajaran dan pengajaran, penyelidikan dan pembangunan, 
pengantarabangsaan, pembangunan holistik pelajar, MyBrain15, dan jaminan 
kualiti. Semua ini sedang berjalan dan merupakan asas-asas kepada KRA dan 
juga KPI kementerian.   

Walaupun begitu, ketika ini kita masih lagi di peringkat fasa yang pertama 
pelaksanaan pelan tersebut iaitu peletakan asas dan mulai tahun hadapan, kita 
akan memasuki fasa yang kedua iaitu peningkatan dan pemerkasaan sehingga 
tahun 2015.  Dalam pada itu, saya juga ingin menyatakan bahawa dalam soal 
untuk kita mencapai matlamat mutu dan kualiti untuk IPT dalam negara kita, setiap 
IPT perlu melalui proses penilaian SETARA iaitu satu sistem penarafan institusi 
pengajian tinggi Malaysia yang dikelolakan oleh Agensi Kelayakan Malaysia 
(MQA).   

SETARA adalah mekanisme yang digunakan untuk mengukur kualiti, 
kebertanggungjawaban serta prestasi institusi pengajian tinggi.  Ia merupakan 
langkah kementerian mengenal pasti kekuatan dan kelemahan IPT tempatan 
dalam usaha membudayakan penambahbaikan kualiti secara berterusan. 
Penarafan IPT melalui SETARA 2009 akan merangkumi universiti dan kolej 
universiti swasta dan tidak hanya tertumpu pada institusi pengajian tinggi awam 
sahaja. Pelaksanaan SETARA 2009 akan memberi fokus terhadap soal pelajaran 
dan pembelajaran dan keputusan penarafan dijangka akan dikeluarkan pada bulan 
Mei tahun 2010.   

Dalam soal penyediaan pinjaman agar akses... 

Dato’ Haji Tajuddin Abdul Rahman [Pasir Salak]: Minta sedikit 
penjelasan.   

Timbalan Yang di-Pertua [Datuk Ronald Kiandee]: Ya, Yang Berhormat 
Pasir Salak.   

Dato’ Haji Tajuddin Abdul Rahman [Pasir Salak]: Terima kasih Yang 
Berhormat Menteri dan juga Tuan Yang di-Pertua. Saya ucapkan terima kasih 
kepada Yang Berhormat Menteri kerana memberikan jawapan berhubung dengan 
kualiti graduan IPT ini. Saya merasa begitu..., tidak berapa senang, dan tidak 
berapa seronok lah melihat kebanyakan graduan daripada universiti kita ini, IPTA 
daripada keseluruhannya banyak bergantung pada mendapatkan pekerjaan. 
Mereka keluar daripada universiti dan menggunakan ijazah sebagai pasport untuk 
mendapatkan pekerjaan.   

Kalau tidak dapat pekerjaan, dia orang tidak boleh buat apa, atau pun 
tidak tahu hendak buat apa. Ilmu yang dipelajari di universiti-universiti itu atau pun 
pengetahuan yang diperolehi nampaknya tidak boleh membantu mereka untuk 
menjalani kehidupan.  Tidak ada keusahawanan, tidak ada inisiatif, tidak ada 
kreativiti. Jadi, itu sebabnya kita tengok pada hari ini ramai yang menganggur 
apabila tidak dapat kerja. Padahal mereka boleh berbuat sesuatu, self employed.   



kurang memuaskan termasuk kualiti graduan, meluaskan akses dan soal-soal kebolehpasaran graduan. Untuk makluman Ahli-ahli Yang Berhormat, memang menjadi matlamat utama Pelan Strategik Pengajian Tinggi Negara untuk memperkasakan institusi pengajian tinggi dan ini merupakan satu proses yang berterusan. Melalui Pelan Strategik Pengajian Tinggi Negara, usaha menjayakan matlamat tersebut adalah berdasarkan kepada sembilan projek agenda kritikal, daripada 22 projek agenda kritikal kesemuanya. Itu dalam soal tadbir urus, kepimpinan, akademia, pembelajaran dan pengajaran, penyelidikan dan pembangunan, pengantarabangsaan, pembangunan holistik pelajar, MyBrain15, dan jaminan kualiti. Semua ini sedang berjalan dan merupakan asas-asas kepada KRA dan juga KPI kementerian. Walaupun begitu, ketika ini kita masih lagi di peringkat fasa yang pertama pelaksanaan pelan tersebut iaitu peletakan asas dan mulai tahun hadapan, kita akan memasuki fasa yang kedua iaitu peningkatan dan pemerkasaan sehingga tahun 2015. Dalam pada itu, saya juga ingin menyatakan bahawa dalam soal untuk kita mencapai matlamat mutu dan kualiti untuk IPT dalam negara kita, setiap IPT perlu melalui proses penilaian SETARA iaitu satu sistem penarafan institusi pengajian tinggi Malaysia yang dikelolakan oleh Agensi Kelayakan Malaysia (MQA). SETARA adalah mekanisme yang digunakan untuk mengukur kualiti, kebertanggungjawaban serta prestasi institusi pengajian tinggi. Ia merupakan langkah kementerian mengenal pasti kekuatan dan kelemahan IPT tempatan dalam usaha membudayakan penambahbaikan kualiti secara berterusan. Penarafan IPT melalui SETARA 2009 akan merangkumi universiti dan kolej universiti swasta dan tidak hanya tertumpu pada institusi pengajian tinggi awam sahaja. Pelaksanaan SETARA 2009 akan memberi fokus terhadap soal pelajaran dan pembelajaran dan keputusan penarafan dijangka akan dikeluarkan pada bulan Mei tahun 2010. Dalam soal penyediaan pinjaman agar akses... Dato' Haji Tajuddin Abdul Rahman [Pasir Salak]: Minta sedikit penjelasan. Timbalan Yang di-Pertua [Datuk Ronald Kiandee]: Ya, Yang Berhormat Pasir Salak. Dato' Haji Tajuddin Abdul Rahman [Pasir Salak]: Terima kasih Yang Berhormat Menteri dan juga Tuan Yang di-Pertua. Saya ucapkan terima kasih kepada Yang Berhormat Menteri kerana memberikan jawapan berhubung dengan kualiti graduan IPT ini. Saya merasa begitu..., tidak berapa senang, dan tidak berapa seronok lah melihat kebanyakan graduan daripada universiti kita ini, IPTA daripada keseluruhannya banyak bergantung pada mendapatkan pekerjaan. Mereka keluar daripada universiti dan menggunakan ijazah sebagai pasport untuk mendapatkan pekerjaan. Kalau tidak dapat pekerjaan, dia orang tidak boleh buat apa, atau pun tidak tahu hendak buat apa. Ilmu yang dipelajari di universiti-universiti itu atau pun pengetahuan yang diperolehi nampaknya tidak boleh membantu mereka untuk menjalani kehidupan. Tidak ada keusahawanan, tidak ada inisiatif, tidak ada kreativiti. Jadi, itu sebabnya kita tengok pada hari ini ramai yang menganggur apabila tidak dapat kerja. Padahal mereka boleh berbuat sesuatu, self employed.